খেলতে গিয়ে বিস্ফোরণে আহত তিন শিশু

দক্ষিণ দিনাজপুর: খেলতে গিয়ে বিস্ফোরণ (Blast) আহত তিন শিশু। খেলার জন্য বাড়ি থেকে বেরিয়ে ছিল তিন শিশু। আচমকা ভয়াবহ একটা শব্দ। ঘটনাটি ঘটেছে দক্ষিণ দিনাজপুর জেলার গঙ্গারামপুর (Gangarampur of South Dinajpur ) ব্লকের বাসুরিয়া গ্রাম পঞ্চায়েত এলাকায়। আহত তিন শিশুর মধ্যে একজনের অবস্থা আশঙ্কাজনক। তাকে কলকাতার হাসপাতালে স্থানান্তরিত করা হয়েছে। বাকি দুজন গঙ্গারামপুর সুপার স্পেশালিটি হাসপাতালের (Gangarampur Super Specialty Hospital) চিকিৎসকসাধীন।

আরও পড়ুন: বিজেপি প্রার্থী রেখা পাত্রকে চাইছি না! সন্দেশখালির জুড়ে পোস্টার

শিশুদের পরিবার সূত্রে খবর, রবিবার সন্ধ্যায় ব্যাটারির মতো কিছু একটা কুড়িয়ে পেয়েছিল তিন শিশু, সেটা দিয়েই খেলতে খেলতে ছুড়ে ফেলতেই বিস্ফোরণ ঘটে। আর এই বিস্ফোরণের ফলেই তিন শিশু গুরুতর আহত হয়। ঘটনার পর তিন শিশুকে তড়িঘড়ি গঙ্গারামপুর সুপার স্পেশালিটি হাসপাতালে নিয়ে আসলে। তিন শিশুর মধ্যে এক শিশু গুরুতর আহত হয় , গুরুতর আহত হওয়া এই শিশুকে মালদা হাসপাতালে স্থানান্তরিত করা হয়। পরে কলকাতায় স্থানান্তরিত করা হয়েছে। পাশাপাশি দুই শিশু গুরুতর আহত অবস্থায় গঙ্গারামপুর সুপার স্পেশালিটি হাসপাতালে ভর্তি রয়েছে। খেলতে খেলতে কিভাবে এমন বিস্ফোরণের ঘটনা ঘটল তা জানেন না বলে জানিয়েছেন দুই শিশুর মা। তবে ঠিক কীভাবে বিস্ফোরণ হয়েছে, তা এখনও স্পষ্ট নয়। পুলিশের প্রাথমিক অনুমান মোবাইলের ব্যাটারি ফেটেই বিস্ফোরণ হয়েছে। পুরো ঘটনার উপর নজর রাখছে পুলিশ।